Communitas » kerk
Willie Jonker Gedenklesing
Written by Wilma le Roux on October 21, 2013 . Posted in Vennote
ROME EN REFORMASIE: QUO VADIS
RING VAN KAAP DIE GOEIE HOOP
Die Ring van Kaap die Goeie Hoop bied die jaarlikse Willie Jonker–gedenklesing aan op Sondag 27 Oktober om 15:30 by die Cape Peninsula Reformed Church (Kloofstraat 55, reg langs Groote Kerk se gemeentesentrum).
Die spreker by die geleentheid is Dr Sorita Baard. Sy het ‘n BTh en MTh graad aan die Universiteit Stellenbosch verwerf gevolg deur ‘n PhD in Sistematiese Teologie, magna cum laude, aan die Princeton Teologiese Seminarie. Sy het grootgeword in die NG Kerk, maar is nou lidmaat van die Presbiteriaanse Kerk (VSA). Sy is sedert 2004 dosent in geesteswetenskappe met spesifieke fokus op Augustinus en sy erfenis by die Villanova Universiteit, ’n Rooms-Katolieke Universiteit van die Augustynse Orde net buite Philadelphia, Pennsylvania, VSA.
Haar tema vir die gedenklesing is: “ROME EN REFORMASIE: QUO VADIS”.
fourie@straatwerk.org.za met navrae.
Written by Christo van Heerden on May 30, 2009 . Posted in Skryfsels
Ek het hierdie al begin skryf tydens die vorige Algemene Sinode, maar dit toe eers later voltooi. Wat maak van die kerk, kerk?
Miskien klink hierdie vreemd op jou oor
maar kan jy my hoor?
kan jy saam luister
na wat die Gees vir ons fluister
kan ons maar saam begin sing
kan ons hierdie lied na die strate toe bring
en as my Hallelujavoete die ritme verloor
kom neurie weer die deuntjie in my oor
laat ons van die liefde sing
wat weer nuwe lewe in dowwe oë bring
As jy my uit die oog verloor
luister asb of jy my liedjie hoor
dalk sal jy my vind
waar ek kniel by ‘n verlate kind
waar hy in wanhoop en honger
dalk oor my liedjie wonder
as ek dalk langs die pad stil raak
is dit waarskynlik net te rou
die seer en die pyn
van ‘n mishandelde vrou
dalk het die woorde gestaak
toe sy hoopvol aan my raak.
Begin asb weer saggies sing
oor die hoop wat ons wil bring
ons moet die liefde wyer laat kring
laat ons weer ons lied na die strate bring
laat ons weer begin stap
al is die skote besig om rondom ons te klap
Ja, soms noem jy my Modern, Pre-Modern, selfs Primordiaal
maar onthou asb, Hy het ook vir my betaal
so laat ons eerder luister
wat die Gees nou vir ons fluister.
Soms sal die ritme versnel
sal die nood ons almal ontstel
die dromme sal al harder speel
die boosheid raak te veel
en as ek die spoor verloor
kom neurie weer die deuntjie in my oor,
maar sal ons Hom hoor in die teologiese debat
waar elkeen sy opinie die hoogste skat
daar ons hoor Hom soms baie sleg
al dink ons almal ons is reg
daarom ek wil jou vra
Om my in liefde te verdra.
Die Gees sal oor die hart streel
wat met ‘n weeskind speel
maar terwyl ons praat en praat
en praat en praat en praat
is ons lied stil op die straat
en die Gees wat ons wys wat liefde is
word effektief deur die kerk geblus
So ek wil jou vra
as ek so swaar aan my dogma dra
wanneer ek ophou om sy stem te hoor
sodat ons harte kan oorloop en juig
terwyl ons saam oor die krag van die opstanding getuig.
Ja, dalk klink dit vreemd op jou oor
maar kan jy ook die pyn en verlorenheid hoor
kan jy saam met my luister
na wat die Gees nou vir ons fluister
Ons moet die wêreld,
al is hul ook hoe verward
aan die Liefde bekendstel,
die onmeetlike diepte van God se hart
kom ons volg die Gees se beweging
kom ons laat die liefde uitkring
kom ons laat die lig skyn
sodat die duisternis kan verdwyn.
Kan ek jou vra
om my nog een keer te verdra
maar kan jy nog sy lied hoor
volg ons nog steeds in sy spoor?
Christo van Heerden